बालों के स्वास्थ्य के लिए 6 सर्वश्रेष्ठ तेल

लंबे, काले, घने बाल हर किसी को पसंद हैं। ये इंसान की सुंदरता को चार चाँद लगा देते हैं। लेकिन समय के अभाव और बदलते मौसम में सही देखभाल न मिलने के कारण यह बेजान दो मुँहे और रूखे हो जाते हैं और यदि इनकी सही देखभाल न की जाए तो टूटने और झड़ने लगते हैं। जिस प्रकार मानव शरीर को पोषण के लिए पोषक तत्वों की आवश्यकता होती है उसी प्रकार बालों को भी पोषण की आवश्यकता होती है। बालों की देखभाल के लिए सबसे आवश्यक है किसी हेयर आॅयल (तेल) से अच्छी तरह सिर की मालिश। आज हम ऐसे 6 तेलों के विषय में चर्चा करने जा रहे हैं। जो हमारे बालों के लिए उपयोगी है।

नारियल का तेल (कोकोनट आॅयल)

नारियल के तेल में अत्यधिक मात्रा में विटामिन और न्यूट्रीएंटस मिलते हैं जो हमारे बालों को पोषण देते हैं। इससे बाल बढते हैं और घने होने के साथ स्वस्थ भी होते हैं। नारियल का तेल विश्व का सबसे अच्छा प्राकृतिक कंडिशनर है। इसकी मालिश से रक्त संचार बढता है और इससे तनाव तथा सिरदर्द से राहत मिलती है।

बादाम का तेल

बादाम के तेल में वह सभी गुण और पोषक तत्व होते हैं जो बादाम में मिलते हैं। यदि किसी को बालों से संबंधित कोई समस्या है अर्थात बाल झड़ रहे हों या टूट रहे हों उस स्थिति में बादाम का तेल औषधि का कार्य करता है क्योंकि इसमें बालों को पोषण देने वाले सभी पोषक तत्व विद्यमान है। इसमें विटामिन ई होता है जो पोषण देने के साथ ही बालों की बढोतरी में भी सहायक है। इसके प्रयोग से बाल चमकीले होने के साथ-साथ रेशमी भी होते हैं।